com a producte de gran consum durant tot l’any, té molt camí per córrer. La “resurrecció” de les dues grans marques històriques, Viladàs i Jolonch, marquen el camí a seguir per tots els elaboradors. Els orígens i l’evolució d’aquests dos productes es poden trobar en el llibre recentment editat “Agramunt: Torronaires i Xocolaters”. En aquest número també es publica un reportatge sobre la història dels Safarejos. Aprofitant que es van fer unes visites guiades en el marc de la Jornada Europea del Patrimoni hem cregut interessant fer un recull de dates i imatges històriques d’aquest equipament singular a Catalunya pel seu valor arquitectònic i artístic. Deixem també constància de les obres que s’estan fent a dues infraestructures emblemàtiques agramuntines, el Pont de Ferro i el Pont Medieval. El primer és objecte d’ampliació per augmentar-ne la capacitat amb la construcció d’una canal superior. El segon ja disposa de la passarel·la per a vianants al marge de ponent que substitueix la que es va retirar el mes d’agost. ■